पाएं अपने शहर की ताज़ा ख़बरें और फ्री ई-पेपरडाउनलोड करें
जिले में रविवार को फिर कोरोना का ब्लास्ट हुआ है और 249 कोरोना संक्रमित मरीज मिले हैं जिसके चलते अब अप्रैल माह से अबतक 3415 कोरोना संक्रमित मरीज हो गए हैं।चिकित्सा विभाग से प्राप्त आंकड़ों के अनुसार जिले में 249 कोरोना संक्रमित मरीज मिले हैं। जिसमें करौली ब्लॉक में 78, हिंडोन ब्लॉक में 62, नादौती ब्लॉक में 19, टोडाभीम ब्लॉक में 26, सपोटरा ब्लॉक में 64 संक्रमित मरीज मिले हैं। वही करौली नगर परिषद क्षेत्र में 39 संक्रमित मरीज मिले हैं। जिसमें एसपी ऑफिस कार्यालय कर दो कार्मिक भी शामिल है।करौली|करौली जिले में अप्रैल 2021 ने सभी 11 महीने के आंकड़ों को पीछे छोड़ कर रख दिया है ।
हालत यह है कि अप्रैल माह में अन्य 11 महीनों की तुलना में कोरोना संक्रमितों की संख्या तेज रफ्तार से बढ़ी है तो मृतकों की संख्या में भी वृद्धि हुई है वही एक्टिव केस भी बड़े हैं और रिकवर रेट कम हुई है। ऐसे में 1 महीने में ही चिकित्सा विभाग एवं प्रशासन के हाथ-पैर फूल गए हैं।गौरतलब है कि अप्रैल 2020 से अप्रैल 2021 तक कुल संक्रमितों की संख्या 4476 है जबकि अप्रैल 2021 में ही जिले में कुल संक्रमित 2835 मिले हैं अगर 1 साल की तुलना की जाए तो 11 महीने में मात्र 16 41 संक्रमित मरीज ही जिले में मिले हैं जबकि अप्रैल 2021 के महीने में ही 2835 कोरोना संक्रमित मरीज जिले में मिल चुके हैं। इसी प्रकार करौली में अब तक 37 मौतें हो चुकी हैं जिसमें से 16 लोगों की मौत अप्रैल 2021 के महीने में हुई है और अगर 11 महीने से मृतकों की संख्या की तुलना की जाए तो 11 महीने में 21 लोगों की मौत हुई है। जोकी सरकारी रिकॉर्ड के अनुसार है ।इसी प्रकार जिले में अब तक कुल एक्टिव केसों की संख्या 2 288 है और रिकवर केस 2155 है।
ग्रामीण क्षेत्रों में बढ़ा प्रकोप
चिकित्सा विभाग की जानकारी के अनुसार 29 अप्रैल 2021 तक के रिकॉर्ड के अनुसार ग्रामीण क्षेत्रों में कोरोना का संक्रमण लगातार बढ़ता जा रहा है हालत यह है कि करौली शहर में अब तक 873 हिंडौन शहर में 398 टोडाभीम शहर में 106 कोरोना संक्रमित मरीज मिले हैं जबकि करौली ग्रामीण में 642 हिंडौन ग्रामीण में 540 टोडाभीम ग्रामीण में 356 सपोटरा में 874 गुढ़ाचंद्रजी में 405 कोरोना संक्रमित है।
लापरवाही का है यह परिणाम
जब देश में कोरोना की पहली लहर शुरू हुई तो सरकारें पूरी तरह सजग दिखी और कोरोना के कहर को देखते हुए पूरे देश में लॉकडाउन लग गया जिससे कोरोना नियंत्रित हो गया लेकिन धीरे-धीरे सरकार भी सुस्त हो गई और लोग भी लापरवाह दिखने लग गए जिसका परिणाम यह हुआ कि अप्रैल माह शुरू होते ही कोरोना ने अपना विकराल रूप दिखाना शुरू कर दिया गत वर्ष जहां 5 -10 कोरोना पॉजिटिव ही निकलते थे वहीं अप्रैल माह में यह आंकड़ा जिले में 100 से तीन सौ तक पहुंच गया अभी भी अगर लोगों ने समझदारी नहीं दिखाई तो यह आंकड़ा और भी आगे बढ़ेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn